Incendiu la un bloc din Popești Leordeni. Locatarii au fost evacuați. -.
Incendiul s-a produs la mansarda unui bloc cu trei etaje din localitatea Popești-Leordeni. La fața locului intervin 18 autospeciale de stingere, 3 autoscări și echipaje SMURD. Până în acest moment nu sunt persoane rănite.
Pompierii din Ilfov intervin, luni, la un incendiu cu degajări mari de fum care a cuprins mansarda unui bloc din localitatea Popești-Leordeni.Potrivit ISU Ilfov, incendiul s-a produs la mansarda unui bloc cu trei etaje din localitatea Popești-Leordeni."În acest moment se observă o degajare intensă de fum, fără flacără, la nivelul acoperișului, pe o suprafață de aproximativ 600 mp", au transmis pompierii.La fața locului intervin 18 autospeciale de stingere, 3 autoscări și echipaje SMURD.Sursa video: Facebook Dalina ToporConform ISU Ilfov, s-a procedat la verificarea apartamentelor și la evacuarea locatarilor."Spațiul avut la dispoziție nu permite în acest moment amplasarea autoscărilor, pentru refularea apei de la înălțime. Se acționeaza din interior și de pe laturile clădirii. Arderea se manifestă generalizat în mansardă", menționează sursa citată.Până în acest moment nu sunt persoane rănite.Sursa: ISU București-Ilfov.